《邺都怀古》
清代·尤珍

风流佳丽魏王都，忆昔雄豪创霸图。邺苑人空花自落，铜台伎霸鸟争呼。

五官事业埋荒陇，七子才名付酒垆。惟有漳河东逝水，年年春涨浴飞凫。

作者简介：（1647—1721）江苏长洲人，字慧珠，一字谨庸，号沧湄。尤侗子。康熙二十年进士，由编修累迁右赞善。工诗，每作一诗，字字求安。与沈德潜交最善。有《沧湄类稿》、《晬示录》。